Rådets forordning (EF) nr. 770/2004

af 21. april 2004

om ændring af forordning (EF) nr. 2791/1999 om visse kontrolforanstaltninger for det område, der er omfattet af konventionen om det fremtidige multilaterale samarbejde vedrørende fiskeriet i det nordøstlige Atlanterhav

RÅDET FOR DEN EUROPÆISKE UNION HAR -

under henvisning til traktaten om oprettelse af Det Europæiske Fællesskab, særlig artikel 37,

under henvisning til forslag fra Kommissionen,

under henvisning til udtalelse fra Europa-Parlamentet(1), og

ud fra følgende betragtninger:

(1) Rådets forordning (EF) nr. 2791/1999 af 16. december 1999 om visse kontrolforanstaltninger for det område, der er omfattet af konventionen om det fremtidige multilaterale samarbejde vedrørende fiskeriet i det nordøstlige Atlanterhav(2) fastlægger de generelle principper og betingelser for anvendelsen af kontrol- og håndhævelsesordningen for fiskerfartøjer, som uden for de områder, der henhører under national jurisdiktion, driver fiskeri i det område, der er omfattet af konventionen angående fiskeriet i det nordøstlige Atlanterhav (NEAFC) (i det følgende benævnt "ordningen").

(2) Kommissionen for Fiskeriet i Det Nordøstlige Atlanterhav har vedtaget en henstilling om at ændre ordningen ved at medtage kuller som en reguleret ressource og vedtog i november 2002 henstillinger om ændring af ordningen med hensyn til omladning og fælles fiskeri.

(3) I henhold til NEAFC-konventionen er disse henstillinger blevet bindende for de kontraherende parter. Fællesskabet bør derfor gennemføre disse henstillinger.

(4) I artikel 30 i forordning (EF) nr. 2791/1999 er det fastsat, at visse artikler skal anvendes ad hoc indtil den 31. december 2002, og at Kommissionen senest den 30. september 2002 skal forelægge eventuelle passende forslag til en endelig ordning.

(5) I afventning af et forslag til en endelig ordning bør ad hoc-anvendelsen af artikel 6, stk. 3, og artikel 8, 10 og 11 forlænges indtil den 31. december 2005.

(6) For at sikre kontinuiteten af de bestemmelser, der var gældende indtil den 31. december 2002, er det nødvendigt, at artikel 6, stk. 3, samt artikel 8, 10 og 11 anvendes umiddelbart efter denne dato.

(7) Forordning (EF) nr. 2791/1999 bør derfor ændres -

UDSTEDT FØLGENDE FORORDNING:

Artikel 1

I forordning (EF) nr. 2791/1999 foretages følgende ændringer:

1) I artikel 2 indsættes som nr. 11, 12 og 13:

"11) 'fiskerfartøj': ethvert fartøj udstyret til kommerciel udnyttelse af levende akvatiske ressourcer, herunder fartøjer, der forarbejder fisk, og fartøjer, der deltager i omladning

12) 'omladning': overførsel over rælingen af enhver mængde fisk, bløddyr, krebsdyr og/eller fiskevarer, der opbevares om bord, fra et fiskerfartøj til et andet

13) 'fælles fiskeri': enhver aktivitet mellem to eller flere fartøjer, hvor en fangst fra et fiskerfartøjs fiskeredskaber overføres til et andet fiskerfartøj."

2) Artikel 4, stk. 1, affattes således:

"1. Kun EF-fiskerfartøjer, der råder over en særlig fiskeritilladelse udstedt af den medlemsstat, hvis flag de fører, må på de i tilladelsen anførte betingelser fiske, om bord opbevare, deltage i omladning af eller fælles fiskeri efter eller lande fiskeressourcer fra det regulerede område."

3) I artikel 5, stk. 2, indsættes følgende afsnit:"Uanset stk. 1 kan medlemsstaterne fritage et EF-fiskerfartøj, der deltager i omladning, og som tager mængder om bord, fra forpligtelsen til at føre en logbog. Fartøjer, der fritages, skal i en produktionslogbog eller stuveplan angive:

a) dato og tidspunkt (UTC) for transmissionen af meldingen

b) hvor det drejer sig om en radiotransmission, navnet på den radiostation, over hvilken meldingen transmitteres

c) dato og tidspunkt (UTC) for omladningen

d) det sted (længdegrad/breddegrad), hvor omladningen foretages

e) de mængder af hver art, der tages om bord

f) navnet på og det internationale radiokaldesignal for det fiskerfartøj, hvorfra fangsten er blevet overført."

4) Artikel 6, stk. 1, litra c) og d), affattes således:

"c) de mængder, der befinder sig om bord ved et fartøjs udsejling af det regulerede område. Disse meddelelser gives højst 8 timer og mindst 6 timer før hver udsejling fra det regulerede område. De skal i givet fald indeholde oplysning om antallet af fiskedage og tagne fangster i det regulerede område siden fiskeriets påbegyndelse eller siden den seneste fangstopgørelse

d) de modtagne og afgivne mængder ved hver omladning af fisk, og den fangst, der er taget om bord ved fælles fiskeri i den periode, hvor fartøjet har opholdt sig i det regulerede område. Disse meddelelser fremsendes senest 24 timer efter afslutningen af omladningen eller det fælles fiskeri."

5) I artikel 9 indsættes som stk. 2:"Føreren af et EF-fiskerfartøj, der deltager i omladning, og som tager mængder om bord, må ikke under samme rejse udøve andet fiskeri, herunder fælles fiskeri."

6) Artikel 24 affattes således:

"Artikel 24

Omladning og fælles fiskeri

Føreren af et EF-fiskerfartøj må ikke deltage i omladning eller fælles fiskeri med tredjepartsfartøjer."

7) I artikel 30 ændres datoen "31. december 2002" hver gang til "31. december 2005", og datoen "30. september 2002" ændres til "30. september 2004".

8) Bilaget erstattes med teksten i bilaget til denne forordning.

Artikel 2

Denne forordning træder i kraft på syvendedagen efter offentliggørelsen i Den Europæiske Unions Tidende.

Artikel 1, nr. 7, anvendes fra den 1. januar 2003.

Denne forordning er bindende i alle enkeltheder og gælder umiddelbart i hver medlemsstat.

Udfærdiget i Luxembourg, den 21. april 2004.

På Rådets vegne

J. Walsh

Formand

(1) Udtalelse af 10.2.2004 (endnu ikke offentliggjort i EUT).

(2) EFT L 337 af 30.12.1999, s. 1. Ændret ved forordning (EF) nr. 215/2001 (EFT L 31 af 2.2.2001, s. 1).

BILAG

"BILAG

REGULEREDE RESSOURCER

>TABELPOSITION>"